section_heading: Životopis
paragraph_text: Otto Weininger rođen je u Beču u imućnoj židovskoj obitelji.Otto Weininger. Encyclopaedia Britannica. Pristupljeno 29. studenog 2015. Bio je odličan student u gimnaziji, gdje je iskazao poseban talent za društvene znanosti. Imao je i dar za jezike, pa je do 18. godine, uz materinski njemački, govorio engleski, francuski, grčki, latinski, norveški, španjolski i talijanski. Sa 16 godina napisao je etimološki esej o određenim grčkim pridjevima koji su se nalazili samo kod Homera, te ga je bezuspješno pokušao objaviti u vodećem filološkom časopisu u to vrijeme. Međutim, Weiningerovo ponašanje nije bilo uzorno. Ometao je školsku nastavu i oslanjao se na vlastite sklonosti u učenju, rijetko obraćajući pažnju na učitelje.Precious Pieces about Weininger. The Absolute. Pristupljeno 29. studenog 2015.